Interpretatio graeca

***Interpretatio graeca*** (Latin untuk "terjemahan Yunani"), atau "pentafsiran melalui [model-model] Yunani", merujuk kepada kecenderungan orang Yunani purba untuk memadankan dewa-dewa asing dengan dewa-dewa mereka sendiri. Ia merupakan satu wacana yang digunakan untuk mentafsir atau cuba memahami mitologi dan agama budaya lain; satu metodologi perbandingan yang menggunakan konsep dan amalan agama, dewa-dewi, mitos, persamaan, dan ciri-ciri yang dikongsi dalam agama Yunani purba.

Frasa ini memerikan usaha orang Yunani dalam menerangkan kepercayaan dan mitos orang lain, seperti ketika Herodotus menerangkan agama Mesir berdasarkan analogi Yunani yang dilihatnya, atau ketika Dionysius dari Halicarnassus dan Plutarch mendokumentasikan kultus, kuil-kuil dan amalan Romawi dengan menggunakan nama dewa-dewa Yunani yang setara. *Interpretatio graeca* juga menerangkan tafsiran orang bukan Yunani akan sistem kepercayaan mereka sendiri melalui perbandingan atau asimilasi dengan model-model Yunani, seperti ketika orang Rom menyesuaikan mitos dan ikonografi Yunani dengan nama dewa-dewa mereka sendiri.

****** ialah cara membandingkan agama dan mitos Rom purba, seperti dalam pembentukan agama Gallo-Rom yang tersendiri. Kedua-dua orang Rom dan Gaul mentafsirkan semula tradisi keagamaan Gaul dengan merujuk kepada model Rom, terutamanya dalam kultus Imperial.

Jan Assmann menganggap pendekatan politeisme dalam mengantarabangsakan dewa-dewi sebagai satu bentuk "penterjemahan antara budaya":"Pencapaian besar politeisme ialah pengartikulasian sebuah semesta semantik yang sama. ... Erti sesuatu dewa ialah sifat khususnya yang diekspresikan dalam mitos, nyanyian pujian, upacara dan sebagainya. Sifat-sifat ini menjadikan sesuatu dewa dapat disetarakan dengan dewa-dewi lain yang mempunyai ciri-ciri serupa. Keserupaan antara dewa menjadikan nama-nama mereka boleh saling diterjemahkan. ... Amalan menterjemahkan nama dewa mencipta konsep keserupaan dan menghasilkan idea atau keyakinan bahawa dewa-dewi adalah bersifat antarabangsa."Plinius yang Tua mengungkapkan "kebolehterjemahan" dewa-dewi ini sebagai "nama yang berbeza untuk bangsa yang berbeza" (*nomina alia aliis gentibus*). Keupayaan ini membolehkan sinkretisme keagamaan dalam era Helenistik dan Empayar Rom pra-Kristian.

## Persamaan antara budaya

Jadual berikut ialah senarai persamaan Yunani, Rom, Etruscan, Mesir, Sumeria, Phoenicia, Majusi dan Celtik melalui *interpretationes*. Ini tidak semestinya dewa yang berkongsi sifat yang sama (sekurang-kurangnya sebagai yang dianggap oleh sarjana moden atau pembaca), dan jarang sekali mereka berkongsi asal usul yang sama; mereka hanyalah dewa-dewa pelbagai budaya yang orang Yunani atau Rom (biar secara bertulis dalam karya-karya yang masih terpelihara, atau seperti disokong oleh analisis sarjana moden) padankan dengan dewa-dewa dan wira mereka sendiri. Sistem ini boleh dilihat dalam nama-nama hari dalam seminggu, yang sering diterjemahkan mengikut interpretatio.

## Dalam seni
Contoh dewa-dewa yang digambarkan secara sinkretik mengikut *interpretatio graeca* atau *romana*:
File:Museo_Barracco_-_Giove_Ammone_1010637.JPG|link=https://en.wikipedia.org/wiki/File:Museo_Barracco_-_Giove_Ammone_1010637.JPG|Jupiter Ammon (terakota gaya Helenistik, abad ke-1 Masihi)
File:Roman_-_Deity_or_Genius_of_the_Eastern_Provinces_-_Walters_541330.jpg|link=https://en.wikipedia.org/wiki/File:Roman_-_Deity_or_Genius_of_the_Eastern_Provinces_-_Walters_541330.jpg|Figura sinkretik dari wilayah Timur, mungkin Genius (seperti Qarin) (abad ke-1 SM - abad pertama Masihi)
File:Isis_Musei_Capitolini_MC744.jpg|link=https://en.wikipedia.org/wiki/File:Isis_Musei_Capitolini_MC744.jpg|Isis memegang alat muzik sistrum dan oinochoe (marmar Rom, pemerintahan Hadrian)
File:Isis_Sarapis_Harpocrates_Dionysos_Louvre_Ma3128.jpg|link=https://en.wikipedia.org/wiki/File:Isis_Sarapis_Harpocrates_Dionysos_Louvre_Ma3128.jpg|Isis, Serapis, si anak Harpocrates dan Dionysos (ukiran dari Rom Afrika, lewat abad ke-2 Masihi)
File:ZeusSerapisOhrmazdWithWorshipperBactria3rdCenturyCE.jpg|link=https://en.wikipedia.org/wiki/File:ZeusSerapisOhrmazdWithWorshipperBactria3rdCenturyCE.jpg|Pemuja dan Zeus–Serapis–Ohrmazd (Bactria, abad ke-3 Masihi)
File:Relief_depicting_Isis,_from_the_facade_of_the_main_temple_of_the_sanctuary_of_Isis,_Archaeological_Museum,_Dion_(7076647679).jpg|link=https://en.wikipedia.org/wiki/File:Relief_depicting_Isis,_from_the_facade_of_the_main_temple_of_the_sanctuary_of_Isis,_Archaeological_Museum,_Dion_(7076647679).jpg|Ukiran Isis-Demeter dari Dion, zaman Helenistik.


## Rujukan


## Bacaan lanjut

* 
* Bergmann, Jan (1969). "Beitrag zur Interpretatio Graeca. Ägyptische Götter in griechischer Übertragung." Dalam: Sven S. Hartman (ed.), *Syncretism.* Stockholm: Almqvist & Wiksell, m/s 207–227.
* Kaspers, Wilhelm. "Germanische Götternamen." Zeitschrift Für Deutsches Altertum Und Deutsche Literatur 83, no. 2 (1951): 79–91. www.jstor.org/stable/20654522.
* 
* Pfeiffer, Stefan (2015). "" Dalam: Lange, Melanie; Rösel, Martin (ed.), *Der übersetzte Gott.* Leipzig: Evangelische Verlagsanstalt, m/s 37–53.